Man in hospitaal ná bye hom takelParamedici op die toneel. Foto: Verskaf ŉ Man, vermoedelik in sy 40’s, is in ŉ ernstige toestand na ŉ Johannesburgse hospitaal geneem nadat hy Maandag verskeie kere deur ŉ swerm bye gesteek is. Russel Meiring, woordvoerder van ER24, het gesê die voorval het by ŉ huis in Florida Glen in die weste van die stad plaasgevind. “Toe paramedici by die huis aankom, het die man hulle vanuit ŉ nabygeleë tuin genader. Hy is ondersoek en paramedici het gesien hy is verskeie kere gesteek en in ŉ ernstige toestand,” het Meiring gesê. Die man is op die toneel behandel en pynmedikasie toegedien voor hy met ŉ ambulans na ŉ nabygeleë hospitaal geneem is vir mediese behandeling.